stanford-oval/wikipedia huggingface dataset:
Litiumpolymeeriakku
Aiheesta muualla

Kuvia tai muita tiedostoja aiheesta Litiumpolymeeriakku Wikimedia Commonsissa
François Cluzet

Cluzet vuoden 2014 César-palkintogaalassa.
François Cluzet (s. 21. syyskuuta 1955 Pariisi) on ranskalainen näyttelijä.
Cluzet voitti vuonna 2007 parhaan miespääosan César-palkinnon roolistaan elokuvassa Ei sanaakaan. Lisäksi hänet tunnetaan parhaiten roolistaan kaikkien aikojen menestyneimmässä ranskalaisessa elokuvassa Koskemattomat.
Cluzet’lla on neljä lasta, joista yksi tapaturmaisesti kuolleen näyttelijän Marie Trintignantin kanssa.
Aiheesta muualla

Kuvia tai muita tiedostoja aiheesta François Cluzet Wikimedia Commonsissa
François Cluzet Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Luzizila Kiala

Luzizila Kiala (s. 19. marraskuuta 1963) on angolalainen roomalaiskatolinen arkkipiispa. Hänet vihittiin papiksi Uijen hiippakuntaan 23. elokuuta 1992 ja nimitettiin Sumben hiippakunnan johtoon 21. toukokuuta 2013. Piispaksi vihkiminen seurasi 25. elokuuta. Pääkonsekraattorina toimi Emílio Sumbelelo, jota avustivat Almeida Kanda ja Vicente Carlos Kiaziku. Kiala asetettiin virkaansa 8. syyskuuta 2013. Hänet nimitettiin 29. syyskuuta 2021 Malanjen arkkipiispaksi.
Frankfurt Universe

| Frankfurt Universe |
| --- | --- |

Perustettu:  2007
Kaupunki:  Frankfurt am Main, Saksa
Kotiareena:  Frankfurter Volksbank Stadion
– kapasiteetti:  12 542
Sarjataso:  German Football League
Värit:  Purppura ja oranssi
Päävalmentaja:  Brian Caler
Mestaruudet:  2016 EFL Bowl   2015 GFL-2
Infobox OKVirheellinen NIMI-arvo: 
Frankfurt Universe on saksalainen amerikkalaisen jalkapallon joukkue. Se tulee Frankfurtista. Seura on perustettu vuonna 2007 ja se pelaa Saksan pääsarjassa German Football Leaguessa eli GFL:ssa. Frankfurt Universe on jatkoa Frankfurt Galaxylle.
Frankfurt Universe vs. Nürnberg Rams 2015
Saavutukset

EFL Bowl: 2016
GFL-2 Etelälohkon mestari: 2015
Aiheesta muualla

Seuran kotisivut
Euroopanvilliaasi

| Euroopanvilliaasi |
| --- | --- |
 Rekonstruktio
 pleistoseeni–holoseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Heimo::  Hevoseläimet Equidae
Suku::  Equus
Laji::  hydruntinus
Kaksiosainen nimi
 Equus hydruntinus  Regalia, 1907 
Synonyymit
 Equus hemionus hydruntinus 
Katso myös
   Euroopanvilliaasi Wikispeciesissä   Euroopanvilliaasi Commonsissa 
Infobox OKNimi-testi OK: 
Euroopanvilliaasi (Equus hydruntinus tai Equus hemionus hydruntinus) on sukupuuttoon kuollut hevoseläin.
Mahdollisesti euroopanvilliaasia esittävä maalaus Lascaux’n luolassa.
Euroopanvilliaasi tunnetaan luiden jäänteistä ja esihistoriallisista kaiverruksista. Eräät vanhimmista tunnetuista jäänteistä on löydetty Espanjasta, ja ne ovat hieman alle 600 000 vuotta vanhoja. Euroopanvilliaasin levinneisyysalue oli laajimmillaan myöhäispleistoseenilla, jolloin se ulottui Länsi-Euroopasta Etu-Aasiaan ja luultavasti myös Pohjois-Afrikkaan. Holoseenilla populaatio kuitenkin romahti ja levinneisyysalue pirstoutui, kunnes euroopanvilliaasi lopulta kuoli sukupuuttoon mahdollisesti pronssikauden lopulla. Sukupuutto johtui luultavasti ainakin arojen kutistumisesta ja ihmisen harjoittamasta metsästyksestä.
Euroopanvilliaasin alkuperään ja sukulaissuhteisiin liittyy vielä useita epäselvyyksiä. Geenitutkimusten perusteella euroopanvilliaasi vaikuttaisi olevan aasianvilliaasin (Equus hemionus) alalaji, sillä se sisältyy aasianvilliaasin mitokondriolinjaan. Paleontologisissa tutkimuksissa on kuitenkin havaittu useita eroja euroopanvilliaasin ja aasianvilliaasin kallon ja hampaiden morfologiassa, mikä puolestaan tukee lajistatusta.
Luettelo Angolan lentoyhtiöistä

Tämä on luettelo lentoyhtiöistä, joilla on tai on ollut Angolan siviili-ilmailuviranomaisen myöntämä toimilupa.
Nykyiset lentoyhtiöt

| Lentoyhtiö | IATA | ICAO | Kutsutunnus | Aloitti toiminnan  |
| --- | --- | --- | --- | --- |
| Aeronáutica | - | GGL | GIRA GLOBO | 2001 |
| Air 26 | - | DCD | DUCARD | 2006 |
| Airjet | - | MBC | - | ? |
| Alada | - | RAD | AIR ALADA | 1995 |
| Angola Air Charter | - | AGO | ANGOLA CHARTER | 1987 |
| Diexim Expresso | - | - | - | 2003 |
| Heli Malongo Airways | - | - | - | ? |
| Sociedade de Aviação Ligeira | - | - | - | 1992 |
| SonAir | - | SOR | SONAIR | 1998 |
| TAAG Angola Airlines | DT | DTA | ANGOLA | 1938 |
| Transafrik International | - | TFK | - | 1984  |
Entiset lentoyhtiöt

| Lentoyhtiö | IATA | ICAO | Kutsutunnus | Aloitti toiminnan | Lopetti toiminnan  |
| --- | --- | --- | --- | --- | --- |
| Aero Tropical | - | TPB | AERO TROPICAL | 1996 | 1999 |
| Etram Air Wing | - | ETM | - | ? | ?  |
Käännös suomeksi
Frankfordin viiltäjä

Frankfordin viiltäjä (engl. Frankford Slasher) on tunnistamaton yhdysvaltalainen sarjamurhaaja, joka teki raiskauksia ja henkirikoksia Frankfordin alueella Philadelphiassa vuosina 1985–1990. Yhden oletetun Frankfordin viiltäjän uhrin murhasta tuomittiin Leonard Christopher, jolla tutkijoiden mukaan ei kuitenkaan ole yhteyttä muihin henkirikoksiin. Yksi Frankfordin viiltäjään yhdistetyistä murhista tehtiin Christopherin ollessa vangittuna.
Kaikista Frankfordin viiltäjään yhdistetyistä uhreista oli näköhavaintoja samasta baarista Frankford Avenuella. Kaikki uhrit olivat lähistöllä asuneita valkoisia naisia.
Vuosien 1985–1989 murhat

26. elokuuta 1985 Frankfordista löydettiin 52-vuotiaan Helen Patentin ruumis. Patent oli joutunut seksuaalisen väkivallan kohteeksi ja kuollut 47 päähän ja rintaan kohdistuneeseen puukoniskuun. Myös oikeaa käsivartta oli puukotettu. Lisäksi vatsa oli avattu siten, että sisäelimiä oli näkyvillä. Ruumis oli riisuttu vyötäröstä alas, haarat avattu levälleen ja paita vedetty ylös rinnat paljastaen.
3. tammikuuta 1986 löydettiin 68-vuotiaan Anna Carrollin ruumis hänen kotinsa makuuhuoneen lattialta. Uhria oli puukotettu kuudesti selkään. Lisäksi ruumiissa oli kuoleman jälkeen tehty, rintalastasta nivusiin ulottunut viilto. Vainaja oli riisuttu vyötäröstä alas, ja häneen oli jäänyt kiinni keittiöveitsi. Viranomaiset ottivat huomioon saman tekijän mahdollisuuden kahden tapauksen välillä, mutta tämä ei vielä muotoutunut selkeäksi tutkintalinjaksi. 25. joulukuuta 1986 löydettiin kuolleena asunnostaan 64-vuotias Susan Olszef. Häntäkin oli puukotettu kuudesti selkään. 8. tammikuuta 1987 löydettiin kadulta rintaan, pakaroille ja selkään kohdistuneilla 74 iskulla kuoliaaksi puukotettuna 28-vuotias asunnoton Jeanne Durkin. Hänet oli riisuttu vyötäröstä alas, ja raajat oli avattu levälleen. Seksuaalirikos vahvistettiin ruumiinavauksessa. Durkin oli ollut toistuvasti psykiatrisen osaston potilaana. Poliisin tutkijat uskoivat tekijän olleen Durkinille tuttu.
Vielä tammikuussa 1988 poliisi virallisesti oletti, ettei murhilla välttämättä olisi yhteyttä toisiinsa. Sitten löydettiin asuinrakennuksen käytävältä surmattuna 66-vuotias Margaret Vaughan. Vaughan oli ollut asukas, joka oli saanut vastikään häädön vuokran maksamatta jättämisestä. Vaughania oli puukotettu 29 kertaa. Hän oli kuolemaa edeltäneenä iltana ollut baarissa tuntemattoman valkoisen miehen seurassa. Miehestä saatiin tarkat tuntomerkit, mutta häntä ei tavoitettu. 19. tammikuuta 1989 löydettiin asunnostaan 25 kertaa puukotettu 30-vuotias Theresa Sciortino. Hän oli ollut toistuvasti psykiatrisessa laitoshoidossa. Löydettäessä uhrilla olivat vaatteina ainoastaan valkoiset sukat. Puukoniskuja oli kohdistunut kasvoihin, käsivarsiin ja rintaan. Lisäksi puista kappaletta oli käytetty seksuaaliseen väkivaltaan. Edellisenä iltana asunnosta oli kuultu kamppailun ääniä. Tässä vaiheessa poliisi kertoi julkisesti etsivänsä mahdollista sarjamurhaajaa. Poliisi yhdisti Frankfordin viiltäjään myös vuonna 1987 tehdyn 29-vuotiaan tarjoilija Catherine M. Jonesin murhan. Jones oli kuitenkin hakattu kuoliaaksi ilman puukon tai veitsen käyttöä. Hänen liittymisensä sarjaan onkin jäänyt epävarmaksi.
Vuoden 1990 murhat, pidätys ja oikeudenkäynti

29. huhtikuuta 1990 löydettiin kujalta 46-vuotiaan Carol Dowdin alaston ruumis. Pää ja kasvot olivat murjottuja. Puukoniskuja oli kohdistunut 36 kasvoihin, kaulaan, rintaan ja selkään. Vatsa oli avattu siten, että suolisto tursusi osittain ulos. Uhrilta oli myös poistettu vasen nänni. Dowdin käsissä oli puolustautumisesta syntyneitä haavoja. Dowdin vaatteet ja avattu käsilaukku löydettiin läheltä ruumista. Hänet oli nähty vanhemman valkoisen miehen seurassa hieman ennen murhaa. Dowd sairasti skitsofreniaa ja oli yhteisöasumisen piirissä ennen murhaa.
Kuja, jolta Dowd löydettiin, oli afroamerikkalaisen Leonard Christopherin työpaikkana olleen kalakaupan takana. Christopher tunsi osan uhreista. Hän väitti olleensa illalla tyttöystävänsä seurassa, mutta tyttöystävä kertoi viettäneensä aikaa yksin kotonaan. Tutkijat löysivät todistajan, joka oli nähnyt Christopherin baarissa Dowdin kanssa ennen murhaa. Myös eräs prostituoitu ensin kiistettyään myönsi nähneensä Christopherin baarin ulkopuolella Dowdin seurassa. Prostituoitu kertoi Christopherin hikoilleen ja kantaneen suurta veistä vyöllään. Christopherin asunnosta löydettiin veristä vaatetusta, mutta hänen työkaverinsa mukaan tämä johtui siitä, että Christopher oli saanut tehtäväkseen kujan siivoamisen verestä. Työkaverit ja vuokraisäntä pitivät Christopheria hyväluontoisena ja kokivat murhaepäilyn vääräksi.
Christopher pidätettiin virallisesti epäiltynä 5. toukokuuta 1990. 6. syyskuuta 1990 asuntonsa lattialta kuitenkin löydettiin 30-vuotiaan Michelle Dehnerin/Martinin ruumis, jossa oli 23 rintaan ja vatsaan kohdistunutta viiltoa. Hänenkin oli nähty poistuvan valkoisen miehen kanssa baarista ennen kuolemaansa. Dehneriä/Martinia oli pidetty käytökseltään sekavana, yksinäisenä ja alkoholiongelmaisena. Oikeudenkäynti Dowdin murhasta alkoi marraskuussa 1990. Yksi Christopherin tuntenut nainen kertoi nähneensä Christopherin menneen kalakaupan takaiselle kujalle ja kuulleensa sieltä naisen huutoa juuri ennen henkirikosta. Toinen Christopherin tuntenut nainen kertoi nähneensä Christopherin poistuvan kujalta. Christopherilla ei ollut väkivaltataustaa eikä fyysinen todistusaineisto kytkenyt häntä tekoon. Hän oli kuitenkin kertonut murhan jälkeisenä aamuna työnantajalleen noin 45-vuotiaan valkoisen naisen tulleen murhatuksi kujalle, vaikka poliisi ei ollut vielä julkistanut tällaisia yksityiskohtia. Joitain päiviä murhan jälkeen Christopher oli todennut työnantajalleen: "ehkä minä tapoin hänet".
Christopher tuomittiin Dowdin murhasta elinkautiseen vankeusrangaistukseen. Hän ei kuitenkaan koskaan tunnustanut syyllisyyttään tekoon. Muut murhat jäivät selvittämättömiksi ja keski-ikäisestä valkoisesta miehestä tehdyt havainnot epäselviksi. Epäiltyjä on ollut useita.
Fylakopí

| Fylakopí Φυλακωπή |
| --- | --- |
 Fylakopín arkeologinen alue.
 Fylakopí
 Koordinaatit: 36°45′25″N, 24°30′36″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Mílos
Kunta:  Mílos
Hallinto:  
 – Asutustyyppi:  kylä
 – Kallikrates-koodi:  6501000412
Väkiluku (2011):  3
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Fylakopí (kreik. Φυλακωπή; myös Filakopí, Phylakopi) on Kreikan kylä, joka sijaitsee Míloksen saaren pohjoisosan rannikolla. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylä on osa Triovasáloksen kyläyhdyskuntaa ja sen väkiluku on 3 (vuonna 2011).
Kykladinen asutus

Fylakopí tunnetaan ennen kaikkea rannikolla sen lounaispuolella sijaitsevasta kykladisen kulttuurin aikaisen asutuksen arkeologisesta alueesta, joka on saanut nimensä kylän mukaan. Sen muinaista nimeä ei tunneta. Paikka oli asuttuna noin ajalla 3300–1100 eaa. Se on yksi Egeanmeren saarten merkittävimmistä tunnetuista esihistoriallisista asutuksista.
Fylakopín esihistoriallisen asutuksen historia koostuu useista vaiheista. Ensimmäinen vaihe (Fylakopín kulttuuri I) käsittää noin vuodet 2300–2000 eaa. Tuolloin asutus oli levinnyt jo noin 200 metrin pituiselle alueelle, eli se oli tuon ajan asutukseksi suhteellisen suurikokoinen. Toisessa vaiheessa noin vuosina 2000–1600 eaa. (Fylakopín kulttuuri II) asutus ympäröitiin muureilla. Noin 1600 eaa. asutus tuhoutui tulipalossa mahdollisesti hyökkäyksen seurauksena. Asutus rakennettiin uudelleen ja sai kolmannessa vaiheessa noin ajalla 1600–1400 eaa. vaikutteita minolaisesta kulttuurista ja neljännessä vaiheessa vuodesta 1400 eaa. eteenpäin mykeneläisestä kulttuurista. Mykeneläisenä aikana paikalle rakennettiin palatsi. Asutus hylättiin noin vuonna 1100 eaa.
Alueen merkittävimpiin löydöksiin kuuluvat mykeneläisaikaisen pyhäkön jäänteet, mykeneläisen palatsin megaron sekä suurista vulkaanisista kivistä rakennettu kyklooppimuuri. Pyhäkön jäänteet ovat olleet merkittäviä mykeneläisen uskonnon tutkimuksen kannalta. Alueelta on löydetty myös lineaari-A-tauluja, merkittävä naispuolinen idolipatsas sekä seinämaalauksia.
Arkeologiset kaivaukset alueella on suorittanut British School at Athens eli brittiläinen arkeologinen instituutti Ateenassa. Ne alkoivat vuosina 1896–1899 ja lisää kaivauksia on suoritettu vuosina 1911, 1963 ja 1974–1977. Suuri osa asutuksesta on nykyisin merenpohjassa.
Aiheesta muualla

Kuvia tai muita tiedostoja aiheesta Fylakopí Wikimedia Commonsissa
Fylakopín arkeologista aluetta.
Liitokala Fylakopísta löydetyssä seinämaalauksessa.
Ford Focus RS WRC 06

| Ford Focus RS WRC 06 |
| --- | --- |
 Mikko Hirvonen Japanin rallissa 2006.
Yleiset tiedot
Luokka:  World Rally Car
Talli:   Ford  M-Sport  Munchi’s
Teknisiä tietoja
Renkaat:  M Michelin BF BF Goodrich
Moottori:  2.0 (Duratec) – 300 hv @ 6 000 r/min, 550 Nm @ 4 000 r/min
Voimansiirto:  Ricardon viisivaihteinen sekventaalivaihteisto
Massa:  1 230 kg
Pituus:  4 442 mm
Leveys:  1 770 mm
Korkeus:  1 420 mm
Akseliväli:  2 615 mm
Kilpailuhistoria
Debyytti:  Australian ralli 2005
Voittoja:  12
Ford Focus RS WRC 06 on Fordin valmistama ralliauto, joka teki debyyttinsä kauden 2005 päättäneessä Australian MM-rallissa. Auto julkistettiin Bolognan autonäyttelyssä 1. joulukuuta 2005. Se korvasi Ford Focus RS WRC 04:n. Kaudella 2006 Fordin ajattamaa kahta Focus RS WRC:tä ajoivat Marcus Grönholm sekä Mikko Hirvonen.
Renkaat

Autossa käytetään asfalttikilpailuissa 18″ magnesiumvanteita, sorakilpailuissa 15″ magnesiumvanteita.
Tekniikka

Autossa on Ricardon viisivaihteinen sekventiaalivaihteisto, Sachsin kytkin ja Garrettin turboahdin. Edessä ja takana on MacPherson-tyyppinen jousitus.
Aiheesta muualla

Kuvia tai muita tiedostoja aiheesta Ford Focus RS WRC 06 Wikimedia Commonsissa
Ford Focus RS WRC 06 Juwra.com
Ford tähtää rallimestaruuteen vuonna 2007 (Arkistoitu – Internet Archive)
François Couperin

François Couperin.
François Couperin (François le Grand, 10. marraskuuta 1668 – 11. syyskuuta 1733) oli ranskalainen säveltäjä.
Couperin aloitti musiikin opiskelun isänsä johdolla. Vuonna 1685 hänestä tuli urkuri Pariisissa. Vuonna 1717 Couperinista tuli hoviurkuri ja -säveltäjä. Suuri osa Couperinin teoksista on sävelletty cembalolle. Niistä saivat vaikutteita muiden muassa Johann Sebastian Bach sekä paljon myöhemmin Richard Strauss ja Maurice Ravel. Ravel sävelsi Couperinin muistolle teoksen Le Tombeau de Couperin.
Couperin tyylissä on monesti yhdistelty ranskalaisia ja italialaisia vaikutteita.
Couperinin Cembalokirjat ilmestyivät vuonna 1706, ja ne on myös suomennettu.
Aiheesta muualla

Kuvia tai muita tiedostoja aiheesta François Couperin Wikimedia Commonsissa
François Couperin International Music Score Library Project (englanniksi)
Vapaasti käytettävissä olevia Couperinin partituureja Mutopia Project
Little Walter

Little Walter (oik. Marion Walter Jacobs, 1. toukokuuta 1930 Marksville, Louisiana – 15. helmikuuta 1968 Chicago, Illinois) oli blueslaulaja, -kitaristi ja -huuliharpisti. Häntä pidetään usein kaikkien aikojen vaikutusvaltaisimpana huuliharpun soittajana. Hän kehitti uudenlaisen huuliharppusoundin vahvistinta hyväksikäyttäen, ja nousi 1950-luvulla R&B-levylistojen kärkisijoille lukuisilla singleillään.
Elämä ja ura > Varhaiset vaiheet

Walter Jacobs syntyi Louisianan Marksvillessä. Hän lopetti koulun 12-vuotiaana ja lähti pois Lousianasta maata kierteleväksi sekatyöläiseksi. Samalla hän opetteli muusikontaitoja ja tutustui muihin muusikoihin, esimerkiksi Big Bill Broonzyyn ja Sonny Boy Williamsoniin (Aleck Miller). Chicagoon Jacobs saapui vuonna 1945, ja siellä hän tutustui paikalliseen musiikkielämään. Hän löysi työtä välillä kitaristina, mutta sai enemmän huomiota huuliharpun soittotaidoistaan.
Väsyttyään kovaäänisiin sähkökitaristeihin, jotka hukuttivat huuliharpun äänen alleen, Jacobs alkoi itsekin käyttää vahvistinta. Hän piti huuliharppua soittaessaan kädessään pientä vahvistimeen kytkettyä mikrofonia. Näin soittimen volyymitaso ei ollut enää ongelma. Aiemmin huuliharpistit Sonny Boy Williamson (John Lee Curtis) sekä Snooky Pryor olivat tehneet samoin, mutta näistä poiketen Little Walter hyödynsi vahvistinta pelkän äänenvoimakkuuden lisäämisen sijasta myös erilaisten äänenvärien ja efektien luomiseen. Omana aikanaan Walterin soitto yhdistettiinkin moderniin, uuteen blues-musiikkiin, mitä korosti se, että hänen ohjelmistoonsa kuului lähinnä uusia kappaleita siinä missä muut artistit esittivät paljon standardeiksi muodostuneita klassikoita.
Elämä ja ura > Menestyksen ajat

Little Walterin ensimmäiset levytykset omalla nimellä tehtiin vuonna 1947 pienelle Ora-Nelle-merkille Chicagossa. Vuonna 1948 Little Walter ryhtyi työskentelemään Muddy Watersin kanssa, ja vuonna 1950 hän levytti jo Chess-yhtiölle Muddyn taustamiehenä. Tuona aikana Little Walter toimi myös taustakitaristina Parkway-merkin julkaisuilla sekä joillakin Muddy Watersin varhaisilla levytyksillä.
Vuonna 1952 Little Walter levytti omalla nimellän Chessin alaisuudessa toimineelle Checker Records -merkille. Heti ensimmäinen levytetty single, "Juke", nousi Billboardin R&B-levylistan ykköspaikalle peräti kahdeksaksi viikoksi. Kappale oli instrumentaali, jossa Little Walter esitteli uutta huuliharppusoundiaan, ja se teki suuren vaikutuksen yleisöön, joka ei ollut kuullut ennen mitään vastaavaa.
Vuosien 1952 ja 1958 välillä Little Walter levytti yhteensä 14 R&B-listan kärkikymmenikköön noussutta singleä. "Juken" lisäksi listaykköseksi nousi Willie Dixonin säveltämä "My Babe" (1955). Useimmat kappaleista olivat joko Little Walterin tai Dixonin sävellyksiä. Muita tunnettuja kappaleita ovat esimerkiksi "Mean Old World", "Mellow Down Easy", "Boom, Boom, Out Goes the Light", "Confessin' the Blues" sekä John Mayallin vuonna 1966 coveroima "It Ain't Right".
Elämä ja ura > 1960-luku ja uran loppu

Little Walter kärsi alkoholismista ja joutui usein vaikeuksiin persoonallisuutensa vuoksi. Nämä seikat johtivat hänen maineensa ja taloudellisen tilanteen heikkenemiseen 1960-luvun alussa. Walter teki kuitenkin kaksi Euroopan-kiertuetta vuosina 1964 ja 1967. Pari kuukautta vuoden 1967 Euroopan-kiertueen jälkeen hän kuoli pahoinpitelyn uhrina 15. helmikuuta 1968.
Aiheesta muualla

Little Walter - All Music Guide
Bluesharplegends - Little Walter
Fysikaalinen kemia

Fysikaalinen kemia tai fysikokemia on tieteenala, jossa sovelletaan fysiikan menetelmiä kemian ongelmien ratkaisemiseksi. Fysikaalisessa kemiassa tutkitaan neutraalin ja varauksellisen kemiallisen yhdisteen tasapainotilaa, rakennetta, reaktioita, ominaisuuksia, vuorovaikutuksia ja olomuodon muutoksia molekyylitasolla sekä nano- että makrotasolla.
Fysikaalisen kemian perustajana pidetään Josiah Willard Gibbsiä vuoden 1876 julkaisunsa On the Equilibrium of Heterogeneous Substances perusteella. Tutkimuskohteita ovat muiden muassa termodynamiikka, reaktiokinetiikka, kvanttikemia, tilastollinen termodynamiikka, sähkökemia, ja spektroskopia.
Kvanttimekaniikan tutkimus on vienyt fysikaalista kemiaa huomattavasti eteenpäin. Sen ansiosta laskennallisia menetelmiä ja tietokoneita voidaan käyttää kemiallisten prosessien mallintamiseen ja ymmärtämiseen.
Aiheesta muualla

Kuvia tai muita tiedostoja aiheesta Fysikaalinen kemia Wikimedia Commonsissa
Physical Chemists (Arkistoitu – Internet Archive) American Chemical Society. (englanniksi)
Eurooppa-koulu

Eurooppa-koulut ovat Euroopan yhteisöjen henkilöstön lapsille perustettuja julkisia oppilaitoksia. Niiden hallinto on jaettu Euroopan yhteisön ja jäsenmaiden kesken.
Niiden toiminta perustuu vuonna 1957 Luxemburgissa allekirjoitettuun sopimukseen.
Eurooppa-kouluja on tällä hetkellä 15. Sen lisäksi on yhdeksän akkreditoitua Eurooppa-koulua, joihin Helsingin eurooppalainen koulu kuuluu.
GIRD

Reaktiopropulsion tutkimusryhmä (ven. Группа изучения реактивного движения, Gruppa izutšenija reaktivnogo dviženija) eli GIRD (ven. ГИРД)  oli neuvostoliittolainen vuonna 1924 perustettu tutkimusryhmä, joka ratkaisi rakettitekniikan peruskysymykset.
Neuvostoliitossa toimi useita tutkimusryhmiä Moskovassa ja Leningradissa. Ne toimivat joko "Rakettitekniikan keskustoimiston" alaisuudessa (TsBIRP) tai "Neuvostoliiton intreplanetaarisen lennon tutkimusseuran" alaisuudessa (OIMS). Johtavat henkilöt olivat Fridrih Tsander ja Sergei Koroljov sekä Mihail Tihonravov.
GIRD-ryhmä kehitti muun muassa Gird-09- ja GIRD-X-raketit.
Vuonna 1930 ryhmät organisoitiin tiiviimmin, niistä tuli Len-GIRD (Leningradissa) ja Mos-GIRD (Moskovassa), joista kehittyi "Valtion reaktiotutkimuksen instituutti" (RNII, Reaktivnyi nautšno-issledovatelski institut). Myös toisessa maailmansodassa käytetyn Katjuša-raketin kehitys tapahtui sen puitteissa. Toiminnan pääpaino oli kuitenkin nestemäistä ajoainetta käyttävien rakettien kehitystyössä.
Aiheesta muualla

GIRDistä kertova dokumentti[vanhentunut linkki]
Information on rocket Gird-09
Gird-09 -raketti
Eurynomos

Eurynomos (m.kreik. Εὐρύνομος, lat. Eurynomus) voi viitata seuraaviin hahmoihin kreikkalaisessa mytologiassa:
Eurynomos, manalassa asuva daimon-henki
Eurynomos, Aigyptioksen poika, Antifoksen veli ja yksi Penelopen kilpakosijoista
Eurynomos, yksi kentaureista, jotka taistelivat lapiitteja vastaan Hippodameian ja Peirithooksen häissä
Kyathos, joissakin perinteissä Eurynomos, Oineuksen juomanlaskija
Facebookin sovellusalusta

| Facebook Developers |
| --- | --- |
Verkkosivusto:  developers.facebook.com
Tyyppi:  sovellusalusta
Rekisteröinti:  ei, keskeisimpiä ominaisuuksia varten kyllä (Facebook-tili ja puhelinnumero)
Omistaja:  Meta Inc.
Avattu:  24.5.2007
Nykyinen tila:  Toiminnassa
Facebookin sovellusalusta on kolmansille osapuolille tarkoitettu ohjelmistoympäristö, joka on tarkoitettu Facebookin käyttäjien tietoja käyttäville sovelluksille. Sovellukset voivat esimerkiksi hakea Facebook-käyttäjän tietoja, julkaista käyttäjän aikajanalle tai "Tykätä" eri kohteista. Yksi käyttötapa on palveluiden käyttäjän tunnistaminen (kirjautuminen palvelun) Facebook-tunnusten avulla. Sovellukset voivat myös olla kehyksessä toimivia verkkosivuja, joita selataan facebook.com-sivuston kautta.
Facebook tarjoaa kattavat työkalut mm. erilaisiin käyttäjätilastoihin ja rajapintakutsujen tekemiseen.
Sovellukset vaativat aina käyttäjän luvan yksityiseen tietoon. Saatuaan luvan sovelluket voivat käyttää tietojaa vapaasti. Sovellukset käyttämiä tietoja voivat olla esimerkiksi tykätyt sivut, kaverit, valokuvat, koulutustiedot tai parisuhdetiedot. Jokainen tieto (eng. scopes), joihin halutaan pääsy, määritetään sovelluskohtaisesti. Sovelluksia on osittain kritisoitu siitä, että käyttäjät eivät aina ymmärrä mihin heidän (ja myös kavereiden) tiedot voivat joutua. Lisäksi ne saattavat julkaista ei-toivottua sisältöä tai roskapostia.
SDK

Facebook tarjoaa sovelluskehityspaketit (SDK) seuraaville alustoille ja ohelmointikielille: PHP, Android, JavaScript, iOS ja Unity.